प्रतियोगिताओं से मिलती है जीवन में अनुशासन की प्रेरणा : शर्मा
किसाननेता स्व. मंशाराम मूवाल की स्मृति में एमआरसी ग्रुप के तत्वाधान में डेगाना गांव के मानसरोवर स्टेडियम में जिला स्तरीय क्रिकेट प्रतियोगिता का आयोजन हुआ। समारोह के मुख्य अतिथि डेगाना गांव सरपंच लक्ष्मणसिंह मूवाल थे। अध्यक्षता पुंदलौता के पूर्व सरपंच सत्यनारायण शर्मा भाजपा नेता रामनिवास खटकड़ ने की।
मूवाल ने कहा कि रोमांचक खेलों से जीवन में चुनौतियों का सामना करने की सीख मिलती है। पूर्व सरपंच शर्मा ने कहा कि खेलों से जीतने का जज्बा, अनुशासन की प्रेरणा मिलती है। पूर्व सरपंच रामनिवास खटकड़ ने भी विचार रखे। इस मौके पर अर्जुन सिंह खोजा, उपप्रधान जितेंद्र पचार, सुरेन्द्र खलिया, युवा नेता नेमाराम गोदारा, रामानंद रियाड़, रामलाल कुलरिया, हुक्माराम बाजिया, शिव मूवाल, जितेंद्र मूवाल सहित बड़ी संख्या में ग्रामीण मौजूद थे।
hin_Deva bho_Deva hin_Deva